ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Δεκεμβρίου 1994 για την έγκριση του κοινοτικού πλαισίου στήριξης για τις κοινοτικές διαρθρωτικές παρεμβάσεις στις περιφέρειες τις οποίες αφορά ο στοχός αριθ. 2 στην Ισπανία (Το κείμενο στην ισπανική γλώσσα είναι το μόνο αυθεντικό) (94/1066/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων (1), όπως τροποποιήθηκε από τον κανονισμό (ΕΟΚ) αριθ. 2081/93 (2), και ιδίως το άρθρο 9 παράγραφος 9,

Μετά από διαβούλευση της επιτροπής για την ανάπτυξη και ανασυγκρότηση των περιφερειών και της ειδικής επιτροπής του άρθρου 124 της συνθήκης,

Εκτιμώντας:

ότι, σύμφωνα με το άρθρο 9 παράγραφος 9 του κανονισμού (ΕΟΚ) αριθ. 2052/88, η Επιτροπή καθορίζει, βάσει των σχεδίων περιφερειακής και κοινωνικής μετατροπής που υποβάλλουν τα κράτη μέλη, στα πλαίσια της εταιρικής σχέσης και σε συμφωνία με το ενδιαφερόμενο κράτος μέλος, κοινοτικά πλαίσια στήριξης για τις κοινοτικές διαρθρωτικές παρεμβάσεις στις περιφέρειες τις οποίες αφορά ο στόχος αριθμός 2 7 ότι ο κανονισμός (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των Διαρθρωτικών Ταμείων μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (3), όπως τροποποιήθηκε από τον κανονισμό (ΕΟΚ) αριθ. 2082/93 (4), ορίζει στον τίτλο III, άρθρο 8 και επόμενα, τους όρους για την επεξεργασία και εφαρμογή των κοινοτικών πλαισίων στήριξης 7 ότι το άρθρο 8 παράγραφος 3 προσδιορίζει το περιεχόμενο των κοινοτικών πλαισίων στήριξης 7 ότι η Επιτροπή έχει καταρτίσει, με την απόφαση 94/169/ΕΚ της 20ής Ιανουαρίου 1994 (5), ένα πρώτο κατάλογο βιομηχανικών περιοχών σε παρακμή τις οποίες αφορά ο στόχος αριθ. 2 για την περίοδο μεταξύ 1994 και 1996 7 ότι η ισπανική κυβέρνηση υπέβαλε στην Επιτροπή, στις 26 Απριλίου 1994, το σχέδιο περιφερειακής και κοινωνικής μετατροπής που αναφέρεται στο άρθρο 9 παράγραφος 8 του κανονισμού (ΕΟΚ) αριθ. 2052/88, για τις περιοχές που υπάγονται στον στόχο 2 κατά την περίοδο 1994-1996 7 ότι το σχέδιο που υπέβαλε το κράτος μέλος περιλαμβάνει, μεταξύ άλλων, περιγραφή των βασικών αξόνων που επιλέγησαν καθώς και ενδείξεις για τη συνδρομή του Ευρωπαϊκού Ταμείου Περιφερειακής Ανάπτυξης (ΕΤΠΑ), του Ευρωπαϊκού Κοινωνικού Ταμείου (ΕΚΤ), καθώς και για την χρησιμοποίηση των πόρων της Ευρωπαϊκής Τράπεζας Επενδύσεων (ΕΤΕ) και άλλων χρηματοδοτικών μέσων που προβλέπονται για την υλοποίηση του σχεδίου 7 ότι το κοινοτικό πλαίσιο στήριξης καταρτίστηκε σε συμφωνία με το ενδιαφερόμενο κράτος μέλος στα πλαίσια της εταιρικής σχέσης όπως ορίζεται στο άρθρο 4 του κανονισμού (ΕΟΚ) αριθ. 2052/88 7 ότι, σύμφωνα με το άρθρο 3 του κανονισμού (ΕΟΚ) αριθ. 4253/88, η Επιτροπή καλείται να εξασφαλίσει, στο πλαίσιο της εταιρικής σχέσης, το συντονισμό και τη συνοχή μεταξύ της συνδρομής των ταμείων και της παρέμβασης της ΕΤΕ και των άλλων χρηματοδοτικών μέσων, συμπεριλαμβανομένων των παρεμβάσεων της ΕΚΑΧ, και των άλλων ενεργειών διαρθρωτικού χαρακτήρα, και του χρηματοδοτικού μέσου συνοχής 7 ότι η ΕΤΕ συμμετείχε επίσης στην επεξεργασία του κοινοτικού πλαισίου στήριξης σύμφωνα με τις διατάξεις του άρθρου 8 παράγραφος 1 του κανονισμού (ΕΟΚ) αριθ. 4253/88 7 ότι δήλωσε ότι είναι διατεθειμένη να συμμετάσχει στην υλοποίηση αυτού του πλαισίου σύμφωνα με τις καταστατιστικές διατάξεις που τη διέπουν 7 ότι το άρθρο 2 δεύτερο εδάφιο του κανονισμού (ΕΟΚ) αριθ. 1866/90 της Επιτροπής της 2ας Ιουλίου 1990 περί ρυθμίσεων σχετικά με τη χρησιμοποίηση του Ecu στην εκτέλεση του προϋπολογισμού των Διαρθρωτικών Ταμείων (6), όπως τροποποιήθηκε τελευταία από τον κανονισμό (ΕΚ) αριθ. 2745/94 (7), προβλέπει ότι στις αποφάσεις της Επιτροπής που εγκρίνουν τα ΚΠΣ, η διαθέσιμη κοινοτική συνδρομή για το σύνολο της περιόδου και η ετήσια κατανομή της καθορίζονται σε Ecu, σε τιμές του έτους της απόφασης, και αποτελούν αντικείμενο αυτόματης αναπροσαρμογής 7 ότι αυτή ετήσια κατανομή πρέπει να συμβιβάζεται με την προοδευτικότητα των πιστώσεων αναλήψεως υποχρεώσεων όπως αναφέρεται στο παράρτημα II του κανονισμού (ΕΟΚ) αριθ. 2052/88 7 ότι η αυτόματη αναπροσαρμογή των τιμών βασίζεται σε ένα μόνο ποσοστό ετησίως που αντιστοιχεί στα ποσοστά που εφαρμόζονται ετησίως στον κοινοτικό προϋπολογισμού σε συνάρτηση με τους μηχανισμούς τεχνικής προσαρμογής των δημοσιονομικών προοπτικών 7 ότι, εν τούτοις, δεν κατέστη δυνατόν, σ' αυτό το στάδιο, να προσδιοριστούν επακριβώς τα ποσά των κοινοτικών δανείων που αντιστοιχούν σε αυτήν την ανάγκη χρηματοδότησης 7 ότι, σύμφωνα με το άρθρο 10 παράγραφος 2 του κανονισμού (ΕΟΚ) αριθ. 4253/88, η παρούσα απόφαση αποστέλλεται ως δήλωση προθέσεων στο κράτος μέλος 7 ότι, σύμφωνα με το άρθρο 20 παράγραφοι 1 και 2 του κανονισμού (ΕΟΚ) αριθ. 4253/88, οι αναλήψεις υποχρεώσεων επί του προϋπολογισμού οι σχετικές με τη συνεισφορά των διαρθρωτικών ταμείων στη χρηματοδότηση των παρεμβάσεων που καλύπτονται από τα κοινοτικά πλαίσια στήριξης θα γίνουν βάσει μεταγενέστερων αποφάσεων της Επιτροπής με τις οποίες θα εγκρίνονται οι σχετικές παρεμβάσεις,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το κοινοτικό πλαίσιο στήριξης για τις κοινοτικές διαρθρωτικές παρεμβάσεις στις ισπανικές περιφέρειες τις οποίες καλύπτει ο στόχος αριθμός 2 στην Ισπανία, για την περίοδο από 1ης Ιανουαρίου 1994 έως 31 Δεκεμβρίου 1996.

Η Επιτροπή δηλώνει την πρόθεσή της να συμβάλει στην υλοποίηση του παρόντος κοινοτικού πλαισίου στήριξης σύμφωνα με τις λεπτομερείς διατάξεις που περιέχει, καθώς και με τους κανόνες και τις κατευθυντήριες γραμμές που διέπουν τα διαρθρωτικά ταμεία και τα άλλα υπάρχοντα χρηματοδοτικά μέσα.

Άρθρο 2

1. Το κοινοτικό πλαίσιο στήριξης περιλαμβάνει τα ακόλουθα κύρια στοιχεία:

α) τους κύριους άξονες προτεραιότητας που επελέγησαν για κοινή δράση, τους συγκεκριμένους, ποσοτικά προσδιορισμένους στόχους τους, την εκτίμηση των αναμενομένων επιπτώσεων και τη συνοχή τους με την οικονομική, κοινωνική και περιφερειακή πολιτική της Ισπανίας 7 οι άξονες προτεραιότητας είναι οι εξής 7 1. Στήριξη τη απασχόλησης και της αναγωνιστικότητας των επιχειρήσεων,

2. Προστασία του περιβάλλοντος,

3. Στήριξη της έρευνας, της τεχνολογίας και των καινοτομιών,

4. Ανάπτυξη των μεταφορών που συνδέονται με τις οικονομικές δραστηριότητες,

5. Τοπική και αστική ανάπτυξη,

6. Τεχνική βοήθεια 7 β) αναφορά στις παρεμβάσεις που πρέπει να τεθούν σε εφαρμογή, που περιλαμβάνει κυρίως τους ειδικούς στόχους και τους κύριους τύπους μέτρων που προβλέπονται 7 γ) το ενδεικτικό σχέδιο χρηματοδότησης 7 δ) τις λεπτομέρειες παρακολούθησης και αξιολόγησης 7 ε) τις λεπτομέρειες εξακρίβωσης της προσθετικότητας, καθώς και μια πρώτη αξιολόγηση αυτής 7 στ) τις προβλεπόμενες διατάξεις για τη συμμετοχή των περιβαλλοντικών αρχών στην εφαρμογή του κοινοτικού πλαισίου στήριξης 7 ζ) ενδείξεις για τη διαθεσιμότητα μέσων όσον αφορά την αναγκαία τεχνική βοήθεια για την προετοιμασία, εφαρμογή ή προσαρμογή των σχετικών ενεργειών.

2. Το ενδεικτικό σχέδιο χρηματοδότησης, το οποίο δεν αποτελεί αντικείμενο αυτόματης αναπροσαρμογής, καθορίζει το συνολικό κόστος των αξόνων προτεραιότητας που επελέγησαν για την κοινή δράση της Κοινότητας και του σχετικού κράτους μέλους, ήτοι 3 486,909 εκατομμύρια Ecu για το σύνολο της περιόδου, καθώς και τα χρηματοδοτικά κονδύλια που προβλέπονται σύμφωνα με την συνεισφορά του προϋπολογισμού των διαρθρωτικών ταμείων, που ανέρχονται σε 1 130 εκατομμύρια Ecu.

Η ανάγκη εθνικής χρηματοδότησης που προκύπτει, δηλαδή 1 310,373 εκατομμύρια Ecu για το δημόσιο τομέα και 1 406,536 εκατομμύρια Ecu για τον ιδιωτικό τομέα, υπορεί να καλυφθεί μερικώς με προσφυγή σε κοινοτικά δάνεια προερχόμενα κυρίως από την ΕΚΑΧ και την ΕΤΕ.

Άρθρο 3

1. Για τους σκοπούς της αυτόματης αναπροσαρμογής των τιμών, η ετήσια κατανομή της μέγιστης συνολικής χορήγησης που προβλέπεται για τη συνδρομή των διαρθρωτικών ταμείων έχει ως εξής:

>ΘΕΣΗ ΠΗΝΑΚΑ>

2. Ενδεικτικά, η αρχική προλεπόμενη κατανομή μεταξύ των διαρθρωτικών ταμείων του συνόλου της διάθεσης κοινοτικής συνεισφοράς έχει ως εξής:

ΕΤΠΑ77,0 % ΕΚΤ23,0 % Σύνολο100,0 % Η κατανομή αυτή δύναται στη συνέχεια να μεταβληθεί σε συνάρτηση με τις προσαρμογές που αποφασίζονται σύμφωνα με τη διαδικασία που προβλέπεται στο άρθρο 25 παράγραφος 5 του κανονισμού (ΕΟΚ) αριθ. 4253/88.

Άρθρο 4

Η παρούσα απόφαση απευθύνεται στο Βασίλειο της Ισπανίας και αποστέλλεται ως δήλωση προθέσεων σύμωνα με το άρθρο 10 παράγραφος 2 του κανονισμού (ΕΟΚ) αριθ. 4253/88.

Βρυξέλλες, 30 Δεκεμβρίου 1994.

Για την Επιτροπή Bruce MILLAN Μέλος της Επιτροπής

(1) ΕΕ αριθ. L 185 της 15. 7. 1988, σ. 9.

(2) ΕΕ αριθ. L 193 της 31. 7. 1993, σ. 5.

(3) ΕΕ αριθ. L 374 της 31. 12. 1988, σ. 1.

(4) ΕΕ αριθ. L 193 της 31. 7. 1993, σ. 20.

(5) ΕΕ αριθ. L 81 της 24. 3. 1994, σ. 1.

(6) ΕΕ αριθ. L 170 της 3. 7. 1990, σ. 36.

(7) ΕΕ αριθ. L 290 της 11. 11. 1994, σ. 4.